বগুড়া সংবাদ ডটকম (এম এ মতিন কাহালু প্রতিনিধিঃ) আদালতের আদেশ অমান্য করে বগুড়ার কাহালুর দূর্গাপুর ইউনিয়নের দেওগ্রাম চারমাথা বাজারে জোরপূর্বক ঘর নির্মাণ এবং বাদীকে হুমকি প্রদান। জানা যায়, কাহালুর দূর্গাপুর ইউনিয়নের দেওগ্রাম মৌজার ২২৫৪ দাগের (সাবেক) জায়গা নিয়ে দেওগ্রাম দক্ষিণপাড়ার মৃতঃ গোলাম আকবর এর পুত্র শফিকুল ইসলাম একই গ্রামের খোরশেদ আলীর পুত্র এস এম সারোয়ার হোসেন (মতি) গং এর সাথে আদালতে ১১২/১৭ অন্য নং মামলা বিচারাধীন রয়েছে। কাহালু থানা সহকারী জজ আদালত গত ২৮/১১/১৭ইং তারিখে উক্ত তপশিল বর্নিত জায়গার উপর বিবাদীপক্ষ এস এম সারোয়ার হোসেন (মতি) গংকে অস্থায়ী অন্তবর্তীকালীন নিষেধাজ্ঞার আদেশ দেন। বিবাদীপক্ষ আদালতের আদেশ অমান্য করে ঘর নির্মাণ করছে বাদীর যাতায়াতের রাস্তা বন্ধ করে প্রতিবন্ধকতা করছে এবং বাদীকে হুমকি প্রদান করে আসছে। গত ০৫/০২/১৮ইং তারিখে বিবাদীগন বিজ্ঞ আদালতে নিষেধাজ্ঞা বাতিলের আবেদন করিলে তা শুনানীঅন্তে বিজ্ঞ আদালত গত ০৫/০৩/১৮ইং তারিখে নিষেধাজ্ঞা বাতিলের আবেদন না মঞ্জুর করে বিবাদীপক্ষকে অস্থায়ী নিষেধাজ্ঞার আবেদনের তপশিল বর্ণিত সস্পত্তিতে প্রবেশ বা উক্ত সম্পত্তি পরিবর্তন, পরিবর্ধন বা উক্ত সম্পত্তিতে বাদীপক্ষের শান্তিপূর্ণ ভোগদখলে আইনানুগ প্রক্রিয়া ব্যতিরেকে বাধা প্রদানে মোকদ্দমা নিস্পত্তি না হওয়া পর্যন্ত আদেশ দেন। মামলার বাদী শফিকুল ইসলাম জানান, বিবাদীপক্ষ আদালতের আদেশ অমান্য করে আমার ব্যবসা প্রতিষ্ঠানের সামনে বালু রেখে যাতায়াতের রাস্তা বন্ধ করে প্রতিবন্ধকতা সৃষ্টি করছে এবং আমাকে বিভিন্ন ভাবে হুমকি প্রদান করছে। এ ব্যাপারে বিবাদী এস এম সারোয়ার হোসেন (মতি) এর সাথে কথা বলা হলে তিনি ঘর নির্মাণ ও যাতায়াতের রাস্তায় বালু রাখার কথা স্বীকার করলেও বাদীকে হুমকি প্রদানের কথা অস্বীকার করেন।